Diari Oficial de la Generalitat Valenciana


Sumari del DOGV 4015, del 06-06-2001 (2001/4953)

Convocatòria de proves de promoció interna al grup A per a cobrir una plaça de l'escala tècnica de biblioteques.
----------------------------------------------------------------------------------------------------------------

### Dades del document

Número de DOGV
:   4015

Data del DOGV
:   06-06-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/4953


Data del document
:   17-05-2001

Organisme emissor
:   Universitat Miguel Hernández d'Elx

Tipus de document
:   Convocatòria

Descriptors 

:   * concurs administratiu
    * universitat
    * professió de la informació

Convocatòria de proves de promoció interna al grup A per a cobrir una plaça de l'escala tècnica de biblioteques. [2001/F4953]
  
D'acord amb el que s'estableix en l'article 37 i la disposició addicional quarta del Decret 33/1999, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del Personal comprés en l'àmbit d'aplicació de la Llei de Funció Pública Valenciana, segons les competències que li confereix l'article 18 de la Llei de Reforma Universitària, i la Normativa Singular Reguladora d'aquesta universitat, aquesta universitat convoca un curs selectiu de promoció interna per a l'accés a una plaça de l'escala tècnica de biblioteques, d'acord amb les següents bases:
  
Condicions dels aspirants
  
1.1. Per a ser admesos a la realització de les proves selectives, a més dels requisits ja acreditats en nomenaments anteriors, hauran de complir els següents:
  
1.1.1. Estar en possessió del títol de llicenciat, enginyer, arquitecte o equivalent o estar en condició d'obtenir-los abans que finalitze el termini de presentació de sol·licituds.
  
1.1.2. Ser funcionaris/àries de carrera, pertànyer a cossos o escales del grup B amb una antiguitat almenys de dos anys en el grup, estar prestant serveis en aquesta universitat i ocupar llocs de treball d'administració especial de biblioteques classificats com a A/B.
  
1.2. Les condicions a què es refereix en els apartats anteriors hauran de complir-se en el moment de finalització del termini de presentació d'instàncies i gaudir-ne durant tot el procés selectiu, fins al moment de la presa de possessió.
  
2. Contingut i calendari del curs selectiu
  
2.1. El curs selectiu tindrà una durada de 100 hores.
  
Els programes i matèries que integren el curs selectiu figuren en l'annex I d'aquesta convocatòria.
  
2.2. El curs tindrà lloc en les dates que oportunament seran establides pel gerent de la universitat, i comunicades als aspirants admesos.
  
3. Sistema de valoració del curs selectiu
  
3.1. El sistema de valoració dels aspirants o les aspirants, consistirà en una avaluació continuada i una prova final que consistirà a resoldre un qüestionari tipus test.
  
3.2. Aquesta avaluació requerirà prèviament l'assistència al 80% de les hores lectives.
  
3.3. Tant l'avaluació continuada com la prova final es valoraran de 0 a 10 punts, i serà necessari obtenir una puntuació mínima de 5 punts en l'avaluació contínua i de 5 punts en la prova final.
  
3.4. La prova final consistirà a resoldre un qüestionari tipus test de N preguntes sobre el contingut dels blocs que componen el programa que figura en l'annex I. Cada pregunta contindrà quatre respostes alternatives, de les quals només una serà la correcta. El nombre de preguntes serà decidit pel tribunal en el moment en què corresponga.
  
Les respostes errònies es valoraran negativament, i s'hi aplicarà la següent fórmula:
  
E
  
A ??-
  
d-1
  
N= ???????- x 10
  
n
  
on:
  
N= nota resultant
  
A= nombre d'encerts
  
E= nombre d'errors
  
d= nombre d'opcions per cada pregunta
  
n= nombre de preguntes
  
Les respostes en blanc no computen.
  
4. Sol·licituds
  
4.1. Els qui vulguen prendre part en aquestes proves selectives ho hauran de fer constar en la instància que els serà facilitada gratuïtament al registre general i als centres de gestió d'aquesta universitat.
  
4.2. Les sol·licituds seran dirigides al rector president de la Universitat Miguel Hernández d'Elx. El termini de presentació d'aquestes sol·licituds serà de 20 dies hàbils comptats a partir de l'endemà de la publicació d'aquesta convocatòria en el Diari Oficial de la Generalitat Valenciana. Es presentaran al registre general o als registres auxiliars dels centres de gestió de campus de la universitat. Es podran utilitzar les vies establides en l'article 38.4 de la Llei 30/1992, de 26 de novembre. Els aspirants o les aspirants hauran d'adjuntar a la sol·licitud el certificat del Servei de Recursos Humans acreditatiu que compleixen els requisits que s'exigeixen en la base 1.1.2.
  
5. Admissió dels aspirants
  
5.1. Expirat el termini de presentació d'instàncies, amb la prèvia verificació del compliment de tots els requisits de participació assenyalats en aquesta convocatòria, el rector president dictarà una resolució que contindrà la relació provisional d'admesos i exclosos a la realització del curs selectiu. Necessàriament en la dita relació hauran de constar els cognoms, nom i document nacional d'identitat de tots els aspirants o les aspirants i motius d'exclusió si fa al cas.
  
5.2. Els aspirants o les aspirants exclosos podran, en el termini de 10 dies hàbils, comptats a partir de l'endemà de la publicació de la llista provisional d'admesos i exclosos, d'acord amb el que s'estableix en l'article 71 de la Llei de Règim Jurídic de les Administracions Públiques i del Procediment Administratiu Comú, esmenar el defecte que n'haja motivat l'exclusió, o realitzar les al·legacions que consideren oportunes.
  
5.3. Transcorregut el termini de 10 dies, esmenats els defectes si pertoca, i vistes les al·legacions que corresponguen, es dictarà una resolució que contindrà la relació definitiva d'admesos i exclosos.
  
6. Publicitat dels resultats
  
6.1. Una vegada finalitzat el curs i realitzada l'avaluació, el tribunal farà pública als taulers d'anuncis del Servei de Recursos Humans i als dels centres de gestió de campus, la llista dels aspirants o les aspirants que hagen superat el curs selectiu amb la qualificació d'apte. Es donarà un termini de reclamacions de 10 dies hàbils.
  
6.2. Finalitzat el termini de reclamacions, es publicarà la relació definitiva d'aspirants que han superat el curs selectiu i que seran proposats per al seu nomenament com a funcionaris de carrera de l'escala tècnica de biblioteques de la Universitat Miguel Hernández d'Elx.
  
6.3. En el termini de 20 dies hàbils, comptats des de l'endemà de la publicació de la relació definitiva, els aspirants o les aspirants proposats hauran de presentar al Servei de Recursos Humans la fotocòpia compulsada del títol acadèmic exigible segons la present convocatòria.
  
6.4. La falta de presentació de documentació dins del termini indicat, o la falsedat de documents, donaran lloc a la invalidesa de les actuacions de l'aspirant i, amb respecte d'aquest, la nul·litat subsegüent dels actes del tribunal, sense perjudici de les responsabilitats en què l'aspirant haguera pogut incórrer.
  
6.5. La presa de possessió serà efectuada en el termini d'un mes comptat des de la data de publicació del seu nomenament en el Diari Oficial de la Generalitat Valenciana, al mateix lloc de treball que estaven ocupant.
  
7. El tribunal
  
7.1. Els membres del tribunal i els seus assessors se subjectaran en el seu règim i funcionament al que s'estableix en l'article 22 i següents de la Llei 30/1992, de Règim Jurídic de les Administracions Públiques i el Procediment Administratiu Comú, a les causes generals d'abstenció i recusació contingudes en la mencionada llei i al que es preveu en l'article 8 del Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del Personal comprés en l'àmbit d'aplicació de la Llei de Funció Pública Valenciana.
  
Els seus membres hauran de complir a més, els requisits previstos en l'article 13.4 del vigent text refós de la Llei de Funció Pública Valenciana.
  
7.2. Amb anterioritat a la iniciació del curs selectiu, si fóra el cas, es publicarà una resolució amb el nomenament de nous membres del tribunal en substitució dels que hagueren perdut la seua condició.
  
7.3. Amb la prèvia convocatòria del president, es constituirà el tribunal amb l'assistència del president i secretari i de la meitat, almenys, dels seus membres titulars o suplents.
  
7.4. Durant el procés selectiu, el tribunal resoldrà tots els dubtes que pogueren sorgir en l'aplicació d'aquestes normes, així com allò que s'haja de fer en els casos no previstos.
  
7.5. El tribunal podrà disposar la incorporació als seus treballs d'assessors especialistes per a les proves corresponents dels exercicis que estimen pertinents, i es limitaran a prestar la seua col·laboració en les seues especialitats tècniques. La designació d'aquests assessors haurà de comunicar-se al rector de la universitat.
  
7.6. El tribunal qualificador adoptarà les mesures necessàries en aquells casos en què calga, de forma que els aspirants amb minusvalideses gaudisquen de similars condicions per a la realització dels exercicis que la resta dels altres participants. En aquest sentit s'establiran, per a les persones amb minusvalideses que ho sol·liciten les adaptacions possibles en temps i mitjans per a la seua realització.
  
7.7. A efectes de comunicació i altres incidències el tribunal tindrà la seu al Servei de Recursos Humans de la universitat, Campus d'Elx.
  
7.8. Composició del tribunal
  
Tribunal titular:
  
President: Jesús Rodríguez Marín, rector president de la Universitat Miguel Hernández.
  
Vocal 1: José Manuel Javaloyes Miravete, vicesecretari general de la Universitat Miguel Hernández, que actuarà com a secretari.
  
Vocal 2: Jesús T. Pastor Ciurana, vicerector d'Investigació de la Universitat Miguel Hernández.
  
Vocal 3: María Pérez Hickman Muñoz, cap de Recursos Humans de l'Ajuntament d'Alacant.
  
Vocal 4: María Luisa Villora Reyero, cap de la Secció de Publicacions Periòdiques de la Universitat de València.
  
Vocal 5: Francisco Martín Bermudo, professor titular d'universitat del Departament de Biologia Aplicada de la Universitat Miguel Hernández.
  
Vocal 6: Pilar Escanero de Miguel, professora titular d'universitat de la Secció de Creació Artística i Teoria de les Arts de la Universitat Miguel Hernández.
  
Tribunal suplent:
  
President: Carlos Pastor Antón, vicerector d'Infraestructures i Recursos de la Universitat Miguel Hernández.
  
Vocal 1: José Joaquín Mira Solves, cap del Servei de Gestió i Control de la Qualitat de la Universitat Miguel Hernández, que actuarà com a secretari.
  
Vocal 2: José María Gómez Gras, vicerector d'Afers Econòmics de la Universitat Miguel Hernández.
  
Vocal 3: Herminio Núñez Maroto, oficial major de la Diputació Provincial d'Alacant.
  
Vocal 4: María Ángeles Amorós Devesa, subdirectora SIBYD de la Biblioteca de Ciències Jurídiques de la Universitat d'Alacant.
  
Vocal 5: José Ramón Díaz Sánchez, professor titular d'escola universitària del Departament de Tecnologia Agroalimentària de la Universitat Miguel Hernández.
  
Vocal 6: Salvador Sánchez Pérez, catedràtic d'escola universitària del Departament de Psicologia de la Salut de la Universitat Miguel Hernández.
  
8. Norma final
  
Contra la convocatòria, les seues bases i tots els actes administratius que es deriven d'aquesta, que esgoten la via administrativa, es pot interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptat des de l'endemà de la publicació, de conformitat amb el que s'estableix en l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; 22 de la Llei Orgànica 11/1983, de 25 d'agost, de Reforma Universitària; i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Prèviament podrà interposar en el termini d'un mes comptat a partir de l'endemà de la publicació d'aquesta, recurs potestatiu de reposició davant del rector, de conformitat amb el que s'estableix en l'article 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, redactat conforme a la Llei 4/1999, de 13 de gener. Tot això sense perjudici que s'utilitze qualsevol altra via que es considere oportuna.
  
Davant de les actuacions del tribunal, podrà interposar-se un recurs d'alçada previst en l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, redactat conforme a la Llei 4/1999, de 13 de gener, en el termini d'un mes comptat des de l'endemà de les seues publicacions o notificacions.
  
El recurs podrà interposar-se davant de l'òrgan que va dictar l'acte que s'impugna o davant del rector com a òrgan competent per a resoldre'l.
  
Elx, 17 de maig de 2001.- El rector president: Jesús Rodríguez Marín.
  
Annex I
  
C.1 Mòdul: Metodologia del treball: 10 hores.
  
Gestió del coneixement.
  
Gestió d'equips i comunicació.
  
Direcció per objectius: sistemes de participació per a la millora.
  
C.2 Mòdul: Organització: 15 hores.
  
Tipologia de les organitzacions en referència al context universitari.
  
Innovació en les organitzacions públiques.
  
Redistribució de recursos. L'externalització.
  
C.3 Mòdul: Qualitat i la seua avaluació institucional: 10 hores.
  
C.4 Mòdul: L'estratègia en les organitzacions: 15 hores.
  
L'anàlisi de l'entorn.
  
La planificació estratègica i les seues fases.
  
Canvi cultural i lideratge estratègic.
  
Estratègies basades en noves tecnologies.
  
C.5 Mòdul: Gestió de la biblioteca universitària: 25 hores.
  
Funció directiva i planificació de biblioteques universitàries.
  
Gestió de serveis en biblioteques universitàries. Difusió i formació d'usuaris.
  
Gestió de col·leccions.
  
Recursos econòmics en les biblioteques universitàries. El pressupost.
  
Recursos humans en les biblioteques universitàries.
  
C.6 Mòdul: Les noves tecnologies de la informació en les biblioteques universitàries: 20 hores.
  
L'automatització de la gestió i els serveis bibliotecaris.
  
Aplicació de serveis Internet en biblioteques universitàries.
  
Selecció, adquisició i accés als recursos d'informació electrònica en biblioteques universitàries.
  
Edició electrònica. Biblioteques digitals.
  
C.7 Mòdul: La cooperació entre biblioteques universitàries i científiques.